# Rasens Viltfinnerevne, Tomstands % og Gjennomsnittlig Jaktlyst 1. kvartal 2021

Under finner dere en tabell som viser pointerens utvikling når det gjelder rasens viltfinnerevne og tomstands % siden innføring av RAS i 2015. Tabellen viser også rasens gjennomsnittlige jaktlyst (karakteren for lavland, høyfjell høst og høyfjell vinter) beregnet etter Datahounds kriterier, da dette fra og med 12/05-19 (RS 2019) inngår som et av kravene for Norsk Pointerklubb avlshundsliste.

Som i de to siste kvartalene i 2020 viser dessverre trendlinjen for viltfinnerevne en svak negativ utvikling også etter beregningene i 1 kvartal 2021. Og rasens viltfinnerevne ligger på det laveste nivået (107,82) siden innføringen av RAS i 2015. Rasens viltfinnerevne har minimale endringer og verdiene svinger en del opp og ned. Men likevel har beregninger før 3. kvartal 2020 vist en svak positiv trendlinje.

Når det gjelder rasens tomstand % og rasens gjennomsnittlige jaktlystkarakter svinger ikke disse så mye som rasens viltfinnerevne og begge har en positiv trendlinje. Tomstand % har aldri vært lavere en nå 27,54%, og rasens gjennomsnittlige jaktlystkarakter har ligget jevnt på 4,61 de siste 4 kvartalene.

Om endringene er et resultat av avl, eller om dette kommer av en naturlig trendvariasjon eller miljø er vanskelig å si ut fra tallene. Men dette er muligens noe vi må prøve å se på dersom den negative endringen i rasen viltfinnerevne fortsetter fremover. I perioden 2.- 4. kvartal 2017 hadde pointeren en god og positiv utvikling av rasens viltfinneevne, mulig vi bør se nærmere på denne perioden for å se om det er noe der som vi kan bruke for å forbedre dagens viltfinnerevne.

Det er også vanskelig å si om de avlyste prøvene høsten 2019 pga. hundesykdom, og våren 2020 og 2021 pga. korona, har hatt noe innvirkning på verdiene. Men da viltfinnerevne beregnes på en formel som sammenligner hundenes stander mot makkers stander og tomstands % og gjennomsnittlig jaktlyst beregnes utfra hundenes egne prestasjoner, skal ikke antall prøver egentlig ha noen påvirkning på tallene.

Noen av verdiene avviker fra tidligere publiserte verdier. Dette skyldes at de tidligere beregnede verdiene ikke inkluderte alle jaktprøvestartene i gjeldende tidsrom. Samt at det viser seg at rasens tomstands % har blitt beregnet på feil grunnlag, prøveformen skog har vært inkludert i den totale beregningen, selv om det ifølge RAS ikke skal inkluderes. Detter har nå blitt rettet opp helt fra 1/1-15

## Tabell: Rasens totale Viltfinnerevne & Tomstand %

Kilde NKK Dogweb 05/04-21

|  |  |  |  |
| --- | --- | --- | --- |
| **Dato** | **Rasens totale Tomstand %** | **Rasens totale Viltfinnerevne** | **Rasens gjennom-snittlige jaktlyst** |
| **1/1 2015** | **30,41 %** | **107,95** | **4,46** |
| **1. Kvart. 2015** | **30,29 %** | **108,08** | **4,47** |
| **2. Kvart. 2015** | **30,24 %** | **107,93** | **4,47** |
| **3. Kvart. 2015** | **30,41 %** | **108,26** | **4,49** |
| **4. Kvart. 2015** | **30,67 %** | **108,19** | **4,50** |
| **1. Kvart. 2016** | **30,61 %** | **108,16** | **4,50** |
| **2. Kvart. 2016** | **30,24 %** | **108,17** | **4,51** |
| **3. Kvart. 2016** | **30,15 %** | **108,33** | **4,52** |
| **4. Kvart. 2016** | **30,38 %** | **108,06** | **4,53** |
| **1. Kvart. 2017** | **30,24 %** | **108,23** | **4,53** |
| **2. Kvart. 2017** | **30,04 %** | **108,36** | **4,54** |
| **3. Kvart. 2017** | **29,49 %** | **108,41** | **4,56** |
| **4. Kvart. 2017** | **29,69 %** | **108,46** | **4,56** |
| **1. Kvart. 2018** | **29,48 %** | **108,44** | **4,57** |
| **2. Kvart. 2018** | **28,95 %** | **108,17** | **4,57** |
| **3. Kvart. 2018** | **28,58 %** | **108,16** | **4,59** |
| **4. Kvart. 2018** | **28,37 %** | **108,16** | **4,59** |
| **1. Kvart. 2019** | **28,10 %** | **108,28** | **4,60** |
| **2. Kvart. 2019** | **28,16 %** | **108,10** | **4,59** |
| **3. Kvart. 2019** | **28,09 %** | **108,02** | **4,60** |
| **4. Kvart. 2019** | **28,09 %** | **108,11** | **4,60** |
| **1. Kvart. 2020** | **27,89 %** | **107,98** | **4,60** |
| **2. Kvart. 2020** | **27,94 %** | **108,13** | **4,61** |
| **3. Kvart. 2020** | **27,78 %** | **107,86** | **4,61** |
| **4. Kvart. 2020** | **27,73 %** | **107,87** | **4,61** |
| **5. Kvart. 2020** | **27,54 %** | **107,82** | **4,61** |

Under er grafer som viser utviklingen i verdiene samt trend linje.

## Bilde 1: Rasens totale viltfinnerevne

Kilde NKK Dogweb 05/04-21

## Bilde 2: Rasens totale tomstand %

Kilde NKK Dogweb 05/04-21

## Bilde 3: Rasens gjennomsnittlige jaktlystkarakter.

Kilde NKK Dogweb 05/04-21